2018. gada februārī Rīkojums Nr.

Rīgā (prot. Nr.   .§)

**Par Gulbenes novada pašvaldības nekustamo īpašumu pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā šādus Gulbenes novada pašvaldības īpašumā esošos nekustamos īpašumus:

1.1. nekustamo īpašumu "Krieviņu ceļš" (nekustamā īpašuma kadastra Nr. 5064 001 0071) – zemes vienību (zemes vienības kadastra apzīmējums 5064 001 0071) 0,41 ha platībā un uz tās esošo infrastruktūras objektu ceļu (būves kadastra apzīmējums 5064 001 0071 001) – Lejasciema pagastā, Gulbenes novadā;

1.2. nekustamo īpašumu "Vālodzes-Kadiķi" (nekustamā īpašuma kadastra Nr. 5084 004 0263) – zemes vienību (zemes vienības kadastra apzīmējums 5084 004 0263) 0,58 ha platībā un uz tās esošo infrastruktūras objektu ceļu (būves kadastra apzīmējums 5084 004 0263 001) – Rankas pagastā, Gulbenes novadā.

2. Zemkopības ministrijai šā rīkojuma 1. punktā minētos nekustamos īpašumus izmantot valsts meža apsaimniekošanas un aizsardzības funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2. punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku;

3.3. norādīt, ka Zemkopības ministrija nekustamos īpašumus bez atlīdzības nodod Gulbenes novada pašvaldībai, ja tie vairs netiek izmantoti šā rīkojuma 2. punktā minētās funkcijas īstenošanai.

Ministru prezidents Māris Kučinskis

Zemkopības ministrs Jānis Dūklavs